Document ID: /roh_data/filtered/fineweb-2-filterrobots_roh.jsonl.gz/34813

- Nagina scola, nagina scolasta, la cultura patescha.
- Dapi 10 onns è la gruppa sa furmada cun success.
- Il linguatg medelin en tocs s umoristics, in garant per success.
A Medel vegn giugà teater. Quai è adina spezial perquai che la tribuna da Medel profitescha dal linguatg medelin. Sche quai vegn celebrà en cumbinaziun cun in toc umoristic, lura en las risadas programadas.
Bleras ensainas da dumonda
Ma è quai forsa la davosa gida ch’i vegn giugà teater a Medel? Ina dumonda provocativa, mo senz' auter giustifitgada. Quest' istorgia cumenza dentant cun la visada da la plazza a la scolasta Evelina Giger. Medel serra la scola, la scolasta ch'era in zic il motor da la gruppa da teater survegn plazza a Sursaissa ed ussa sa dumondan ins co i va vinavant. La gruppa da teater è ina societad che tegn ensemen ed els speran simplamain che Evelina Gigier restia fidaivla a la val Medel.
Ad interim è quai era uschia, di Evelina Giger. Ella vegni a far il viadi da Medel a Sursaissa per dar scola. La finala haja ella dà 34 onns scola a Curaglia ed haja fermas ragischs en la val Medel.
La scola serra e la cultura patescha
Ins è cunscient ch’i pudess vegnir stretg per la cultura en la val Medel. La scolasta dirigia numnadamain il chor, suna l’orgla, translatescha teaters e far gist sezza la reschissura. Che quai pudessi mancar vegn conscient als Medelins cura ch'els patratgan vid autras uniuns sco la musica ni l’uniun da dunnas ch'èn il mument inactivas ma anc betg schliadas.
Dapi 10 onns success
Ils patratgs per igl avegnir en forza in tic pensivs mo quai duai betg influenzar che quest onn vegn giugà teater a Curaglia. e ch'els san giugar han els mussà ils davos 10 onns sut la batgetta da Evelina Giger.
RR actualitad 11:00